(দিনাজপুর২৪.কম) প্রিয়াঙ্কা শুটিং হাউসের টপ ফ্লোরটা সাজানো হয়েছে জমিদার বাড়ির আদলে। জমিদার বাড়ির অন্দরটা সাজানো হয়েছে জমিদারি কায়দায়। দেয়ালে থরে ধরে সাজানো আছে তৈলচিত্র। তৈলচিত্রের পাশেই টাঙানো আছে এক তরুণীর ছবি। সেই তরুণীই মিষ্টি জান্নাত। জমিদার বাড়ির মেয়ে। খুব আদরের। বেশ চঞ্চল আর চটপটে। ছবি থেকে বেরিয়ে সামনা সামনি এসে দাড়ালেন মিষ্টি। সাজপোশাকে ফুটে উঠেছে আভিজাত্য। মাথায় টিকলি আর শাড়িতে জমিদার বাড়ির মেয়েই ঠেকছে। সজল আহমেদ পরিচালিত ‘তুই আমার’ ছবিটির শুটিং বেশ আগে শুরু হয়েছে। ইতিমধ্যে পঞ্চাশ ভাগেরও বেশি কাজ শেষ হয়েছে। আজ চলছে দ্বিতীয় লটের শুটিং।